Tatoeba sentences — language code: ben
আমার দুটি শখ আছে, কমিক বই পড়া এবং কার্টুন দেখা।
আমার অবসর সময়ে আমি কার্টুন আঁকতে পছন্দ করি।
আমার বিদ্যালয়ের নাম মদনমোহন রায় সরকারি প্রাথমিক বিদ্যালয়।
এটি বরিশালের অন্যতম সেরা বিদ্যালয়।
আমি ৩য় শ্রেণীতে পড়ি।
এটি বরিশালের বালিগঞ্জে অবস্থিত।
আমি আমাদের স্কুল বাসে স্কুলে যাতায়াত করি।
আমার বিদ্যালয়ে ৮টি ক্লাস রুম আছে।
আমাদের খেলার জন্য একটি বড় মাঠও রয়েছে।
আমাদের খেলার মাঠ ঘাসে ঢাকা।
গোলাপ, হিবিস্কাস, সূর্যমুখী এবং মৌসুমি ফুলের মতো ফুলের সুন্দর ৩টি বাগান রয়েছে।
বিদ্যালয়টিতে সব মিলিয়ে ২০জন শিক্ষক আছেন যারা আমাদের সব বিষয় পড়ান।
শিক্ষকরা আমাদের খুব যত্ন ও মনোযোগ দিয়ে পড়ান। জনাব রেজা চৌধুরী আমাদের স্কুলের প্রিন্সিপাল।
আমাদের শ্রেণীকক্ষগুলো অনেক সুন্দরভাবে সজ্জিত।
আমাদের বিদ্যালয়ে ৪০০ শিক্ষার্থী রয়েছে।
আমাদের একটি বড় গ্রন্থাগার রয়েছে যেটি অনেক ধরনের বইয়ে ভরা।
আমাদের শিক্ষক ও প্রবীণদের আনুগত্য করতে এবং সম্মান করতে শেখানো হয়।
আমাদের শিক্ষকগম দুর্বল ছাত্রদের বিশেষ যত্ন দিয়ে থাকেন।
সারা বছর ধরে বিভিন্ন কার্যক্রম এবং অনুষ্ঠান অনুষ্ঠিত হয়।
আমি আমার বিদ্যালয় নিয়ে খুবই গর্বিত।
আমি বিদ্যালয়ে যেতে ভালোবাসি কারণ তখন আমি আমার বন্ধুদের সাথে খেলতে পারি।
পিকনিক আনন্দের অন্যতম উৎস।
এটা সবসময়ই রোমাঞ্চকর।
আমি গত মাসে একটি পিকনিক উপভোগ করেছি।
আমার বন্ধুরা আমার সঙ্গে ছিল।
আমরা সোনারগাঁও গিয়েছিলাম।
এটি একটি বিখ্যাত স্থান।
আমরা বাসে করে সেখানে গিয়েছিলাম।
আমরা সকাল ৮টায় জায়গাটির দিকে যাত্রা শুরু করি এবং সাড়ে ১০টায় সোনারগাঁও পৌঁছাই।
প্রথমে আমরা আমাদের সকালের নাস্তা করে নিয়েছিলাম।
এরপর আমরা কয়েকটি জায়গা পরিদর্শন করেছি।
আমি আমার বন্ধুদের সাথে ক্রিকেট খেলেছি।
আমাদের একটি মিউজিক্যাল শো ছিল এবং সেটি আনন্দদায়ক ছিল।
সোনারগাঁয়ের জাদুঘর ঘুরে আমরা অনেক কিছু দেখেছি।
আমরা মোবাইল ফোন দিয়ে ছবিও তুলেছি।
সন্ধ্যার আগেই আমরা বাড়ি ফিরে এলাম।
পিকনিকটা আমি সত্যিই উপভোগ করেছি।
কর্মহীন দিনকে ছুটির দিন বলা হয়।
ছুটির দিনে স্কুল, কলেজ ও অফিস বন্ধ থাকে।
এদিন মানুষের বিশ্রামের দিন।
এদিন মানুষ কাছের এবং প্রিয়জনের সাথে বাড়িতে সময় কাটায়।
তাই ছুটির দিনগুলো সবার জন্য আনন্দের।
ছুটির দিনে সবাই প্রিয়জনের সাথে সময় কাটায়, সামাজিক অনুষ্ঠানে যোগ দেয় এবং মূল্যবান কাজ করে।
ছুটির দিনে মানুষ শান্তি চায়।
আজকাল অনেকে তাদের প্রিয়জনের সাথে বাইরে যায়।
ছুটির দিনে পার্ক ও মার্কেটগুলোতে খুব ভিড় থাকে।
ছুটির দিনে লোকেরা বিভিন্ন অনুষ্ঠানের আয়োজন করে এবং আত্মীয়স্বজন এবং বন্ধুদের সাথে দেখা করে।
আমাদের দেশে ছুটি সাপ্তাহিক।
দুদিন সরকারি অফিস বন্ধ থাকে।
স্কুল-কলেজ দুই দিন বা একদিন বন্ধ থাকে।
শিক্ষার্থীরা ছুটি পছন্দ করে কারণ সেদিন স্কুলে যেতে হয় না।
তারা স্কুলের বাইরে পরিবারের সাথে থাকাটা উপভোগ করে।
তাই ছুটির দিনগুলি সবার জন্য আনন্দের।
জাতীয় পতাকা একটি দেশের প্রতীক।
এটি একটি দেশের স্বাধীনতা ও সার্বভৌমত্ব নির্দেশ করে।
একটি স্বাধীন ও সার্বভৌম জাতি হিসেবে বাংলাদেশেরও নিজস্ব জাতীয় পতাকা রয়েছে।
লাখাে শহিদের আত্মত্যাগ ও রক্তক্ষয়ী সংগ্রামের মধ্য দিয়ে আমরা এ পতাকা অর্জন করেছি।
বাংলাদেশের জাতীয় পতাকা সবুজ আয়তক্ষেত্রের মধ্যে লাল বৃত্ত।
সবুজ আয়তক্ষেত্র নির্দেশ করে বাংলাদেশের সবুজ প্রকৃতি আর লাল বৃত্ত নির্দেশ করে আমাদের বিপ্লবী চেতনা।
বাংলাদেশের জাতীয় পতাকার দৈর্ঘ্য ও প্রস্থের অনুপাত ১০:৬।
মাঝখানের লাল বৃত্তটির ব্যাসার্ধ পতাকার দৈর্ঘ্যের এক-পঞ্চমাংশ।
জাতীয় পতাকার এই ডিজাইনটি করেছেন চারুশিল্পী পটুয়া কামরুল হাসান।
এছাড়াও বিভিন্ন জাতীয় দিবসে জাতীয় পতাকা উত্তোলনের নিয়ম রয়েছে।
তবে শােক দিবসে জাতীয় পতাকা অর্ধনমিত রাখা হয়।